rejauldu/bengali-wikipedia huggingface dataset:
প্রিয়া প্রকাশ ভেরিয়ার (জন্ম: ২৮ অক্টোবর ১৯৯৯) একজন ভারতীয় অভিনেত্রী, মডেল ও নেপথ্য সঙ্গীতশিল্পী। তিনি মূলত মালায়ালাম ও তেলুগু চলচ্চিত্রে অভিনয় করেন।ওরু আদার লাভ চলচ্চিত্রে  তার চোখ টিপে ইশারা  ভাইরাল হয়ে গিয়েছিল । যা তাকে ২০১৮ সালে গুগলে সর্বাধিক অনুসন্ধানকৃত  ব্যক্তিত্বে পরিণত করে।   প্রারম্ভিক জীবন  তার জন্ম ১৯৯৯ সালের ২৮ অক্টোবর কেরলের ত্রিশূরে। তার বাবা প্রকাশ ভেরিয়ার একজন কেন্দ্রীয় আবগারি বিভাগের কর্মী  এবং মা পৃথা প্রকাশ একজন গৃহিণী।  তিনি ত্রিশূরের সন্দীপনি বিদ্যা নিকেতনে  পড়াশুনা করেছিলেন।  ২০১৮ সালে তিনি ত্রিশূরের বিমলা কলেজে ব্যাচেলর অফ কমার্স কোর্সে ভর্তি হন।  প্রিয়া কে আমার খুব ভালো লাগে, কেবল আমারই নয়, নতুন প্রজন্মের ছেলে মেয়েরাও প্রিয়ার অভিনয় দারুন ভাবে পছন্দ করে।     কর্মজীবন   চলচ্চিত্র  তিনি ২০১৯ সালে  ওরু আদার লাভ   সিনেমায় প্রিয়া চরিত্রে অভিনয় করেছিলেন ।যা ছিল একটি স্কুল রোমান্টিক সিনেমা।  এর ট্রেলার ইউটিউবে ২০২০ সালের এপ্রিল পর্যন্ত হিসেবে ৯৭ মিলিয়ন বার দেখা হয়েছিল।এতে তার চোখ মারার দৃশ্য ছিল। তার চোখ মারা ভাইরাল হয়েছিল।  এই সিনেমার গান " মাণিক্যায়া  মালাড়ায়া পুভি'' তে এই দৃশ্য ছিল।এর মাধ্যমে তিনি  জাতীয় ক্রাশে পরিণত হন। এই  গানকে কিছু ইসলাম ধর্মাবলম্বী মানুষ আপত্তিকর বলে গণ্য করেছিল ।কারণ এতে খাদিজা বিনতে খুওয়ালিদের  ঊল্লেখ ছিল। এ সম্পর্কিত একটি প্রথম তথ্য প্রতিবেদন তার এবং চলচ্চিত্রের নির্মাতাদের বিরুদ্ধে দায়ের করা হয়েছিল । পরবর্তীকালে  সুপ্রিম কোর্ট  যা প্রত্যাখ্যান করেছিল।    ২০১৯ সালে তিনি নরেশ আইয়ারের সাথে সিনেমা  ফাইনালের  জন্য  "নি মাজাবিল্লু পোলেন" গানটি গেয়েছিলেন । এতে প্রধান চরিত্রে অভিনয় করেছিল রাজিশা বিজয়ন।  তিনি হিন্দি ছবি শ্রীদেবী বাংলোতে অভিনয় করেছিলেন।  যা  ২০২০ সালের জানুয়ারীতে  নির্মিত হয়েছিল।   ২০২১ সালে তেলুগু চলঅচ্চিত্র চেক–এ অভিনয় করেন। যা ছিল তার প্রথম তেলুগু সিনেমা।  বিজ্ঞাপন ২০১৮ সালে তিনি হিন্দিতে নেস্টলি মাঞ্চ  এর বাণিজ্যিক বিজ্ঞাপনে এবং তেলুগুতে একটি দক্ষিণ ভারতীয় শপিং মলের বিজ্ঞাপনে উপস্থিত হয়েছিলেন।    চলচ্চিত্রের তালিকা  +অপ্রকাশিত চলচ্চিত্র নির্দেশ করে   বছরশিরোনামভূমিকাভাষামন্তব্যসূত্র২০১৮ ঠানাহা অজানামালায়ালাম উল্লেখ ছাড়া জুনিয়র আর্টিস্ট২০১৯ ওরু আদার লাভ প্রিয়ামালায়ালাম প্রধান ভূমিকায় প্রথম সিনেমা২০২১চেকইয়াত্রাতেলুগুইশক  অনুসুয়া অনুতেলুগুপোস্ট-প্রোডাকশনশ্রীদেবী বাংলো  শ্রীদেবী হিন্দিপোস্ট-প্রোডাকশনবিষ্ণু প্রিয়া  প্রিয়াকন্নড়পোস্ট-প্রোডাকশন   গান  বছর গান অ্যালবাম ভাষা মন্তব্য ২০১৯ নি মাজাবিলু পোলান ফাইনাল (ফিল্ম) মালায়ালাম  ২০২১ লাদি লাদি লাদি লাদি (মিউজিক ভিডিও) তেলুগু     তথ্যসূত্র    বহিঃসংযোগ          বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কেরলের অভিনেত্রী বিষয়শ্রেণী:ত্রিশূর জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯৯-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালী ব্যক্তি বিষয়শ্রেণী:ত্রিশূরের অভিনেত্রী
সুমা কানাকালাফ্রেমহীন ২০১৫ সালে সুমা জন্ম পলাসানা পাচুভিটিল সুমা ( ১৯৭৫-০৩-২২ ) ২২ মার্চ ১৯৭৫ (বয়স ৪৯) পালক্কাদ, কেরালা, ভারত পেশা  সুমা কানাকালা ( জন্মনাম: পল্লাসানা পাচুভেত্তিল ; জন্ম: ২২ মার্চ ১৯৭৫) একজন ভারতীয় টেলিভিশন উপস্থাপিকা, অভিনেত্রী এবং প্রযোজক যিনি মূলত তেলুগু টেলিভিশন এবং সিনেমায় কাজ করেন। তিনি আঞ্চলিক ইটিভিচ্যানেলের স্টার মহিলা নামের একটি ক্রীড়ামূলক প্রতিযোগীতা অনুষ্ঠান উপস্থাপনার জন্য ব্যাপকভাবে পরিচিত ছিলেন। স্টার মহিলা দীর্ঘ বারো বছর ধরে টিভিতে সম্প্রচারিত হয়ে ভারতের টেলিভিশনের দীর্ঘতম ক্রীড়ামূলক প্রতিযোগীতা অনুষ্ঠান হওয়ার গৌরব অর্জন করেছে।   জীবনের প্রথমার্ধ  সুমার জন্ম ১৯৭৫ সালের ২২ মার্চ কেরালার পালাক্কাদে একটি মালয়ালি নায়ার পরিবারে। তিনি প্রণবী নারায়ণন কুট্টি নায়ার এবং পাল্লাসানা পাচুভেটিল বিমলার একমাত্র সন্তান। তিনি তার পিতামাতার বিয়ের দশ বছর পরে জন্মগ্রহণ করেন। তার বয়স যখন ছয় মাস, তখন তার বাবা ভারতীয় রেলওয়েতে চাকরি করার কারণে পরিবারসহ অন্ধ্র প্রদেশের (বর্তমানে তেলেঙ্গানা) সেকেন্দ্রাবাদে চলে আসে।  সুমা তার শৈশবের বছরগুলি সেকেন্দ্রাবাদের লালাগুড়া এবং মেট্টুগুড়া এলাকায় কাটিয়েছেন। তিনি লালাগুড়া এবং মেট্টুগুড়ার সেন্ট অ্যানস হাই স্কুলে তার শিক্ষা সম্পন্ন করেন এবং লালাগুড়ার রেলওয়ে ডিগ্রি কলেজে স্নাতকোত্তর পড়াশোনা করেন।   কর্মজীবন  ১৬ বছর বয়স থেকে সুমা একজন উপস্থাপিকা হিসাবে কাজ করেছেন। তিনি অনেক তেলুগু চলচ্চিত্রের পুরস্কার অনুষ্ঠান ও অন্যানয অনুষ্ঠান উপস্থাপনা করেছেন। তিনি কেরালাবাসী একজন মালয়ালি, কিন্তু তেলুগু ভাষায় অনর্গল কথা বলেন। ১৯৯৫ সাল থেকে তিনি বিভিন্ন ধারাবাহিক এবং টেলিভিশন চলচ্চিত্রে অভিনয় করে আসছেন। টেলিভিশন চ্যানেলের উত্থানের সাথে সাথে তার সাফল্য আসতে থাকে। স্বয়ম্বরম, অন্বেষিতা, গীতাঞ্জলি, এবং রভয়ি চন্দমামা ইত্যাদি বিবিধ টেলিভিশন ধারাবাহিকে তিনি অভিনয় করেছেন। সেসময় চলচ্চিত্রে কাজ করার ব্যাপারে তার কোনও আগ্রহ ছিল না।  উপস্থাপিকা হিসাবে সুমার সবচেয়ে জনপ্রিয় অনুষ্ঠান ছিল ইটিভিতে সম্প্রচারিত স্টার মহিলা নামক ক্রীড়া মূলক অনুষ্ঠান যা মহিলা দর্শকদের আকর্ষণ করেছিল। এই অনুষ্ঠান ভারতের দীর্ঘতম চলমান মহিলা ক্রীড়া অনুষ্ঠানের মধ্যে একটি হয়ে উঠেছিল। সুমা ২৬শে ডিসেম্বর ২০১২ সালে, কে. সুমা রাজীব ক্রিয়েশনস নামে তার নিজস্ব প্রযোজনা সংস্থা শুরু করেন এবং লাক্কু কিক্কু নামে একটি অনুষ্ঠান প্রযোজনা করেন যা জি তেলুগুতে প্রচারিত হত। তিনি ইটিভি চ্যানেলে জিনস নামে একটি অনুষ্ঠানেও কাজ করেছিলেন। মা রাজীব ক্রিয়েশনস দ্বারা প্রযোজিত, মা টিভির  কেভু কেকা ধারাবাহিকে তিনি সহ-অভিনেতা মানোর সাথে কাজ করেছিলেন। সুমা ২০১৭ সালের তেলুগু ফিল্ম উইনার  -এর সুয়া সুয়া গানটি গেয়েছিলেন। তিনি তার অনুষ্ঠানের সময় তার স্বতঃস্ফূর্ত এবং হাস্যকর মন্তব্যের জন্য সুপরিচিত।[ তথ্যসূত্র প্রয়োজন ]   ব্যক্তিগত জীবন  তিনি ১০ ফেব্রুয়ারী ১৯৯৯ সালে হায়দ্রাবাদে টলিউড অভিনেতা রাজীব কানাকালার সাথে বিবাহ বন্ধনে আবদ্ধ হন। তাদের দুটি সন্তান রয়েছে, রোশন কার্তিক কনকলা এবং মনস্বিনী কনকলা। সুমা মাতৃভাষা মালায়ালাম ছাড়াও, তিনি তেলুগু, হিন্দি, তামিল এবং ইংরেজিতেও সাবলীল।   তথ্যসূত্র   বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় খেলার অনুষ্ঠানের উপস্থাপক বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৭৪-এ জন্ম বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন উপস্থাপিকা
ব্রিটিশ অলিম্পিক অ্যাসোসিয়েশন (; এছাড়াও সংক্ষেপে আইওসি কোড জিবিআর দ্বারা পরিচিত) হলো যুক্তরাজ্যের জাতীয় অলিম্পিক কমিটি। এই সংস্থাটির ১৯০৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর যুক্তরাজ্যের লন্ডনে অবস্থিত।  বর্তমানে ব্রিটিশ অলিম্পিক অ্যাসোসিয়েশনের সভাপতির দায়িত্ব পালন করছেন হিউ রবার্টসন, যিনি ২০১৬ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন অ্যান্ড্রু এডওয়ার্ড অ্যান্সন।  ইতিহাস ১৯০৫ সালে যুক্তরাজ্যের বহু-ক্রীড়ার সর্বোচ্চ সংস্থা হিসেবে ব্রিটিশ অলিম্পিক অ্যাসোসিয়েশন প্রতিষ্ঠিত হয়েছে। ডিউক অব সাদারল্যান্ড জর্জ এই সংস্থার প্রথম সভাপতির দায়িত্ব পালন করেছেন, যিনি ১৯২৩ হতে ১৯৩৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই যুক্তরাজ্য ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে যুক্তরাজ্য  তথ্যসূত্র  বহিঃসংযোগ     এএনওসিতে ব্রিটিশ অলিম্পিক অ্যাসোসিয়েশন   অলিম্পিডিয়ায় ব্রিটিশ অলিম্পিক অ্যাসোসিয়েশন   অলিম্পিক.কমে ব্রিটিশ অলিম্পিক অ্যাসোসিয়েশন   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে গ্রেট ব্রিটেন বিষয়শ্রেণী:যুক্তরাজ্যের ক্রীড়া পরিচালনা পরিষদ বিষয়শ্রেণী:১৯০৫-এ যুক্তরাজ্যে প্রতিষ্ঠিত বিষয়শ্রেণী:১৯০৫-এ প্রতিষ্ঠিত ক্রীড়া সংস্থা
ভূপিন্দর সিং   (জন্ম ভারতের প্রথম পাঞ্জাবে, ১ এপ্রিল, ১৯৬৫) একজন প্রাক্তন ভারতীয় ক্রিকেটার । তিনি পাঞ্জাবের হয়ে ঘরোয়া ক্রিকেট খেলেন এবং ১৯৯৪ সালে ভারতের হয়ে দুটি ওয়ানডে ম্যাচ খেলেছিলেন।  ভূপিন্দর সিং সিলেকশন কমিটির সদস্য ছিলেন, ২০০৫ সালে তিনি এই পদে মনোনীত হয়েছিলেন এবং ২০০৬ এ তিনি বহাল রেখেছিলেন।   ভূপিন্দর সিং পাঞ্জাব ক্রিকেট অ্যাসোসিয়েশনের প্রশাসকও।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:ভারত জাতীয় ক্রিকেট দল নির্বাচক বিষয়শ্রেণী:ভারতীয় ক্রিকেট প্রশাসক বিষয়শ্রেণী:উত্তরাঞ্চলের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:গুরু গোবিন্দ সিংহ স্পোর্টস কলেজ, লখনউয়ের প্রাক্তন শিক্ষার্থী  en:Bhupinder Singh (Indian cricketer)
জর্জ এস. ফ্যালেন (২ ডিসেম্বর ১৯১১, পিওরিয়া, ইলিনয় – ১৪ এপ্রিল ১৯৯৮, ডালাস) একজন মার্কিন হাতের শল্যচিকিৎসক ছিলেন যিনি ফ্যালেনের কৌশলের বর্ণনা সহ কার্পাল টানেল সিন্ড্রোমের উপর তাঁর কাজের জন্য স্মরণীয় হয়েছিলেন।   জীবনী  জর্জ ফ্যালেন ১৯৩২ সালে ব্র্যাডলি বিশ্ববিদ্যালয় থেকে স্নাতক হন এবং ১৯৩৭ সালে নর্থওয়েস্টার্ন ইউনিভার্সিটি থেকে তার এমডি অর্জন করেন। ১৯৪২ সালে সেনাবাহিনীতে যোগদানের আগে তিনি মায়ো ক্লিনিকে তার আবাস গ্রহণ করেন। তিনি একজন লেফটেন্যান্ট কর্নেল এবং মিসৌরির স্প্রিংফিল্ডের ও'রিলি জেনারেল হাসপাতালের অস্থি সংক্রান্ত শল্যচিকিৎসার প্রধান ছিলেন, একটি আর্মি হ্যান্ড সেন্টার এবং তারপর উইলিয়াম বিউমন্ট আর্মি মেডিকেল সেন্টারে হাতের শল্যচিকিৎসার প্রধান। দ্বিতীয় বিশ্বযুদ্ধের পর তিনি ক্লিভল্যান্ড ক্লিনিকে কাজ করেন, হাতের শল্যচিকিৎসার প্রধান হন। তিনি ১৯৪৬ সালে আমেরিকান সোসাইটি ফর সার্জারি অফ দ্য হ্যান্ড গঠনে সহায়তা করেছিলেন এবং ১৯৬০-এর দশকে সভাপতি ছিলেন। এছাড়াও তিনি ১৯৬৫ সালে অ্যাসোসিয়েশন অফ বোন অ্যান্ড জয়েন্ট সার্জনদের সভাপতি ছিলেন  তিনি ১৯৭০ সালে ডালাস মেডিকেল অ্যান্ড সার্জিক্যাল ক্লিনিকে চলে যান, ১৯৮০ সালে অবসর গ্রহণের আগ পর্যন্ত সেখানেই ছিলেন। Phalen, George S. at The Encyclopaedia of Cleveland History  তিনি ১৯৫০ সালে কার্পাল টানেল সিন্ড্রোম বর্ণনা করেছিলেন, এবং যদিও এটি পূর্বে ১৮৫৪ সালে জেমস পেজেট এবং ১৮৮০ সালে জেমস জ্যাকসন পুটম্যান দ্বারা বর্ণনা করা হয়েছিল। অন্যদের মধ্যে, ফ্যালেন তার অভিজ্ঞতার মাধ্যমে এই অবস্থার কার্যকারণ বা উৎপত্তি বোঝার উন্নতি করেছিলেন ১৯৫০ এবং ১৯৬০-এর দশকে কয়েকশ রোগীর মধ্যে পরীক্ষা করে।    তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:মার্কিন অস্থি সংক্রান্ত শল্যচিকিৎসক বিষয়শ্রেণী:ফেইনবার্গ স্কুল অফ মেডিসিনের প্রাক্তন শিক্ষার্থী বিষয়শ্রেণী:ব্র্যাডলি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর শল্যচিকিৎসক
বিনায়ক সেন হলেন একজন ভারতীয় শিশুরোগ ও জনস্বাস্থ্য বিশেষজ্ঞ। তিনি একজন মানবাধিকার কর্মী। রাষ্ট্রদ্রোহের অভিযোগে ছত্রিশগড়ের জেলে কারারুদ্ধ ছিলেন বহুদিন। বর্তমানে মুক্ত। বিনায়ক সেন পিপল'স ইউনিয়ন ফর সিভিল লিবার্টিজ (পিইউসিএল) নামক একটি সংস্থার জাতীয় উপ-সভাপতি।  প্রথমদিকে ছত্তীসগঢ় রাজ্যের গ্রামীণ আদিবাসী অধ্যুষিত অঞ্চলে দরিদ্র মানুষের কাছে চিকিৎসা পরিষেবা পৌঁছে দেওয়ার কাজ শুরু করেছিলেন বিনায়ক সেন। পরে তিনি মানবাধিকার আন্দোলনের সঙ্গে জড়িয়ে পড়েন। ছত্তীসগঢ় সরকারের সঙ্গে স্বাস্থ্যবিভাগের সংস্কারের কাজ করার সময় তিনি নকশাল-বিরোধী অপারেশনের সময় ছত্তীসগড় সরকারের মানবাধিকার লঙ্ঘনের তীব্র সমালোচনা করেছিলেন। তিনি প্রস্তাব দিয়েছিলেন অহিংস পন্থায় আলাপ-আলোচনার মাধ্যমে সমস্যা সমাধানের। ২০০৭ সালের মে মাসে তার বিরুদ্ধে বেআইনি নকশালপন্থীদের সমর্থনের অভিযোগে, ছত্তীসগঢ় স্পেশাল পাবলিক সিকিউরিটি আইন, ২০০৫ (সিএসপিএসএ) ও আনলফুল অ্যাকটিভিটিজ (প্রিভেনশন) অ্যাক্ট, ১৯৬৭ ভঙ্গ করার অভিযোগ আনা হয়। প্রমাণস্বরূপ বলা হয়, তিনি জেলবন্দী নকশাল নেতা নারায়ণ সান্যাল (মাওবাদী) এর সঙ্গে দেখা করেছেন এবং তার কাছ থেকে নকশালপন্থীদের কাগজপত্র উদ্ধার করা হয়েছে। গ্রেফতার হওয়ার পর তিনি প্রথমে রায়পুর দায়রা আদালতে ও পরে ২০০৭ সালের জুলাই মাসে ছত্তীসগড় হাইকোর্টে জামিনের জন্য আবেদন করেন। কিন্তু তার সেই আবেদন নামঞ্জুর হয়। অবশেষে ২০০৯ সালের ২৫ মে সুপ্রিম কোর্ট তার জামিন মঞ্জুর করে।  ২০১০ সালের ২৪ ডিসেম্বর রায়পুরের দায়রা আদালত নকশালদের সাহায্য করার অপরাধে ও নিষিদ্ধ সংগঠনের সঙ্গে সম্পর্ক রাখার অপরাধে তাকে যাবজ্জীবন কারাদণ্ডে দণ্ডিত করে। বিনায়কের সমর্থকেরা এই রায়কে রাজনৈতিক উদ্দেশ্যপ্রণোদিত বলেছেন। তার বিরুদ্ধে প্রদর্শিত প্রমাণগুলিকে তারা গুরুত্বহীন বলেছেন। অ্যামনেস্টি ইন্টারন্যাশনাল বিনায়ক সেনকে “প্রিজনার অফ কনসায়েন্স” বলে উল্লেখ করেছে।   ব্যক্তিগত জীবন  বিনায়ক সেন একজন মেধাবী ডাক্তারীর ছাত্র ছিলেন। পাশ করার পর জনসেবা ও মানবাধিকারমূলক কাজকর্মে আত্মনিয়োগ করেন। তার স্ত্রী অধ্যাপিকা ইলিনা সেন। মায়ের নাম অনসূয়া সেন। মুক্তি পাওয়ার পর স্বগৃহ নদিয়া জেলা কল্যাণীতে বসবাস করছেন।   টীকা    অন্যান্য সাইট থেকে   Free Binayak Sen Campaign Website  Medico Friends Circle Booklet on Dr. Binayak Sen  Website for campaign to free Dr. Binayak Sen  Binayak Sen Sentenced to Life in Prison in Widely Criticized Ruling - video report by Democracy Now!  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় মানবাধিকার কর্মী বিষয়শ্রেণী:ভারতীয় বন্দী বিষয়শ্রেণী:ভারতীয় চিকিৎসক বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:ব্রাহ্ম বিষয়শ্রেণী:ভারতীয় নাগরিক অধিকার কর্মী বিষয়শ্রেণী:গান্ধী আন্তর্জাতিক শান্তি পুরস্কার প্রাপক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ভারতীয় সক্রিয়কর্মী বিষয়শ্রেণী:২১শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের সক্রিয়কর্মী
আইসিসি শীর্ষ ১০ ওডিআই অল-রাউন্ডার  অবস্থান খেলোয়াড়ের নাম দলের নাম রেটিং ১ আজমতুল্লাহ ওমরজাই  ২৯৬ ২ মোহাম্মদ নবী  ২৯২ ৩ সিকান্দার রাজা  ২৯০ ৪ মেহেদী হাসান মিরাজ  ২৪৮ ৫ মাইকেল ব্রেসওয়েল  ২৪৬ ৬ মিচেল স্যান্টনার  ২৩৮ রশীদ খান  ২৩৮ ৮ গ্লেন ম্যাক্সওয়েল  ২২২ ৯ রবীন্দ্র জাদেজা  ২২০ গেরহার্ড এরাসমাস  ২২০   আরও দেখুন  টেমপ্লেট: আইসিসি দলীয় র‌্যাঙ্কিং  টেস্ট ক্রিকেট  টেমপ্লেট:আইসিসি শীর্ষ টেস্ট ক্রিকেটার  টেমপ্লেট:আইসিসি শীর্ষ টেস্ট ব্যাটসম্যান  টেমপ্লেট:আইসিসি শীর্ষ টেস্ট বোলার  টেমপ্লেট:আইসিসি শীর্ষ টেস্ট অল-রাউন্ডার  টেমপ্লেট:আইসিসি টেস্ট চ্যাম্পিয়নশিপ র‌্যাঙ্কিং  একদিনের আন্তর্জাতিক  টেমপ্লেট:আইসিসি শীর্ষ ওডিআই ক্রিকেটার  টেমপ্লেট:আইসিসি শীর্ষ ওডিআই ব্যাটসম্যান  টেমপ্লেট:আইসিসি শীর্ষ ওডিআই বোলার  টেমপ্লেট:আইসিসি ওডিআই চ্যাম্পিয়নশিপ র‌্যাঙ্কিং  টুয়েন্টি২০ আন্তর্জাতিক  টেমপ্লেট:আইসিসি শীর্ষ টি২০আই ক্রিকেটার  টেমপ্লেট:আইসিসি শীর্ষ টি২০আই ব্যাটসম্যান  টেমপ্লেট:আইসিসি শীর্ষ টি২০আই বোলার  টেমপ্লেট:আইসিসি শীর্ষ টি২০আই অল-রাউন্ডার  টেমপ্লেট:আইসিসি টি২০আই চ্যাম্পিয়নশিপ র‌্যাঙ্কিং   নির্দেশিকা    = বৃদ্ধি   = হ্রাস   = স্থির  বিষয়শ্রেণী:ক্রিকেট টেমপ্লেট
alt=এখানে ফ্লাভাসের আত্মীয় ও তার পূর্বপুরুষদের Flowchart দেওয়া হয়েছে।|থাম্ব|ফ্লাভাসের আত্মীয়রা|435x435পিক্সেল ফ্লাভাস ছিলেন জার্মানিক চেরুস্কি উপজাতির রাজপরিবারের সদস্য যারা রোমান সামরিক বাহিনীতে কাজ করতেন। ফ্লাভাস মূূলত আর্মিনিয়াসের ছোট ভাই হিসেবে পরিচিত। আর্মিনিয়াস জার্মানিক নানা উপজাতিদের ৯ খ্রিস্টাব্দে টিউটোবার্গ ফরেস্টে রোমানদের বিরুদ্ধে যুদ্ধে নেতৃত্ব দিয়েছিলেন ও সেই যুদ্ধে বিজয় অর্জন করেছিলেন।   নাম  আর্মিনিয়াস বা ফ্লাভাস- এর মধ্যে কোন নামই পুরনো জারমানিক ভাষার নাম নয়। লাতিন ভাষায় ফ্লাভাস অর্থ "হলুদ", "সোনালী" বা স্বর্ণকেশী এবং সম্ভবত রোমানদের দেওয়া তার এ নাম ইঙ্গিত করে যে, তার চুল ফর্সা ছিল। তার আসল নাম অর্থাৎ, তার উপজাতি তাকে যে নাম দিয়েছিল তা সম্পর্কে জানা যায়নি।   জীবন  ফ্লাভাস ছিলেন চেরুস্কি উপজাতির প্রধান সেগিমারের ছেলে এবং আর্মিনিয়াসের ছোট ভাই। তার বাবা অগাস্টাসের অধীনে থাকা একজন রোমান মিত্র ছিলেন। তার উভয় ছেলেকেই রোমান নাগরিকত্ব দেওয়া হয়েছিল এবং তার উভয় ছেলেই রোমান সামরিক বাহিনীতে চাকরি করেছিল। ইকুইটস অক্সিলিয়া হিসেবে, ফ্লাভাস ৯ খ্রিস্টাব্দে ইলিরিয়ান বিদ্রোহের সময় আন্দেট্রিয়াম অবরোধের সময় তার একটি চোখ হারিয়েছিল। একই বছরে, তার বাবা সেগিমার এবং তার ভাই আর্মিনিয়াস টিউটোবার্গ ফরেস্টে তিনটি রোমান সৈন্যদলকে (ইংরেজিঃ Roman Legion) পরাজিত করেছিল। ফ্লাভাস রোমের প্রতি অনুগত ছিলেন বলে ধারণা করা হয় এবং রোমান সেনাবাহিনীতে কাজ চালিয়ে যান। টাইবেরিয়াসের নেতৃত্বে, তিনি জারমানিয়াতে রোমান প্রতিশোধ অভিযানে জড়িত ছিলেন এবং তিনি ওয়েসার নদীতে তার ভাইকে পরাজিত করেছিলেন। এই যুদ্ধের পর, রোমানরা রাইন পার হয়ে সৈন্য প্রত্যাহার করে নিয়েছিল।  ফ্লাভাস ৪৭ খ্রিস্টাব্দের আগেই মারা গিয়েছিল বলে ধারণা করা হয়, যখন চেরুস্কি উপজাতি তাদের নেতৃত্ব দেওয়ার জন্য ফ্লাভাসের পুত্র ইতালিকাসকে (চেরুস্কি উপজাতির রাজপরিবারের শেষ জীবিত সদস্য) তাদের কাছে পাঠানোর জন্য রোমের কাছে আবেদন করেছিল।   তথ্যসূত্র    উদ্ধৃতি    গ্রন্থপঞ্জি    ট্যাসিটাস । ইতিহাস, অধ্যায় ২ । বিষয়শ্রেণী:চেরুস্কি যোদ্ধা
বিহার প্রদেশ কংগ্রেস কমিটি (বিপিসিসি) হলো বিহার রাজ্যের জন্য ভারতীয় জাতীয় কংগ্রেসের রাজনৈতিক শাখা। এর প্রধান কার্যালয় পাটনায় সাদাকাত আশ্রমে অবস্থিত। মদন মোহন ঝা বিপিসিসির সভাপতি।  বর্তমান কার্যনির্বাহী সভাপতিরা হলেন শ্যাম সুন্দর সিং ধীরাজ, অশোক কুমার, সমীর কুমার সিং এবং কৌকব কাদরি।   সংগঠন  বিপিসিসি সম্ভাব্য নির্বাচনী প্রার্থীদের জন্য একটি স্ক্রিনিং কমিটি সহ বেশ কয়েকটি কমিটি নিয়ে গঠিত এবং জুলাই ২০১১ থেকে, একটি কমিটি রাষ্ট্রীয় সংস্থা এবং জাতীয় পর্যায়ের মধ্যে পারস্পরিক সম্পর্ক সমন্বয় করে। বিহারে কেন্দ্রীয় সরকারের বিভিন্ন প্রকল্পের উপর নজরদারি করার জন্য ডিসেম্বর ২০১০ সালের দিকে একটি মনিটরিং কমিটিও রয়েছে। সম্প্রতি রদবদল করা কমিটির চেয়ারম্যান হলেন প্রাক্তন এমএলসি বিজয় শঙ্কর মিশ্র।  উপরন্তু, বিপিসিপি এর গঠনমূলক সংগঠন রয়েছে, যার মধ্যে রয়েছে:   বিহার প্রদেশ কংগ্রেস কমিটি সংখ্যালঘু বিভাগ হলো কংগ্রেস সংখ্যালঘু শাখার বিহার অধ্যায় এবং মিন্নাত রহমানি ২০১৪ সাল থেকে রাজ্য সভাপতি।  বিহার প্রদেশ কংগ্রেস সেবাদল হলো কংগ্রেসের বিহার অধ্যায়  বিহার যুব কংগ্রেস হলো ভারতীয় যুব কংগ্রেসের বিহার অধ্যায়  এনএসইউআই বিহার হলো ভারতের জাতীয় ছাত্র ইউনিয়নের বিহার অধ্যায়  INTUC বিহার হলো ভারতীয় জাতীয় ট্রেড ইউনিয়ন কংগ্রেসের বিহার অধ্যায়   বিপিসিসি সভাপতি  #নামকার্যালয় অধিগ্রহণ কার্যালয় ত্যাগ১.মাওলানা মাজহারুল হক১৯২১১৯৩০২.রাজেন্দ্র প্রসাদ১৯৩১১৯৩৫৩.শ্রীকৃষ্ণ সিনহা ১৯৩৫১৯৩৬(২)রাজেন্দ্র প্রসাদ১৯৩৬১৯৪৬৪.অধ্যাপক ড. আব্দুল বারী১৯৪৬১৯৪৭৫.শ্রী মহামায়া প্রসাদ সিনহা১৯৪৭১৯৪৮৬.পণ্ডিত প্রজাপতি মিশ্র১৯৪৮১৯৫০৭.লক্ষ্মী নারায়ণ সুধাংশু১৯৫০১৯৫২(৬)পণ্ডিত প্রজাপতি মিশ্র১৯৫২১৯৫৩৮.নন্দ কুমার সিং (ইন-চার্জ)১৯৫৩১৯৫৪(৩)কৃষ্ণা সিনহা১৯৫৪১৯৫৫(৮)নন্দ কুমার সিং১৯৫৫১৯৫৯৯.আব্দুল কাইয়ুম আনসারী১৯৫৯১৯৬২১০.রাজেন্দ্র মিশ্র১৯৬২১৯৬৮১১.অনন্ত প্রসাদ শর্মা১৯৬৮১৯৭১১২.বিদ্যাকর কবি১৯৭১১৯৭৩১৩.সীতারাম কেশরী১৯৭৩১৯৭৭১৪.মুঙ্গেরী লাল (ইন-চার্জ)১৯৭৭১৯৭৭১৫.কেদার পান্ডে১৯৭৭১৯৮০১৬.রফিক আলম১৯৮০১৯৮৩১৭.রাম শরণ প্রসাদ সিং১৯৮৩১৯৮৪১৮.বিন্দেশ্বরী দুবে১৯৮৪১৯৮৫১৯.ডুমার লাল বৈঠা১৯৮৫১৯৮৮২০.তারিক আনোয়ার১৯৮৮১৯৮৯২১.জগন্নাথ মিশ্র১৯৮৯১৯৯০২২.লাহতান চৌধুরী১৯৯০১৯৯২(২১)জগন্নাথ মিশ্র১৯৯২১৯৯২২৩.মোঃ হেদায়াতুল্লাহ খান১৯৯৩১৯৯৪২৪.সরফরাজ আহমেদ১৯৯৪১৯৯৭(২৪)সরফরাজ আহমেদ১৯৯৭১৯৯৮২৫.সদানন্দ সিং১৯৯৮২০০০২৬.চন্দন বাগচী২০০০২০০০২৭.শাকিল আহমদ২০০০২০০৩২৮.রামজতন সিনহা২০০৩২০০৫(২৫)সদানন্দ সিং২০০৫২০০৮২৯.অনিল কুমার শর্মা২০০৮২০১০৩০.মেহবুব আলী কায়সার২০১০২০১৩৩১.অশোক চৌধুরী১ এপ্রিল ২০১৩২৭ সেপ্টেম্বর ২০১৭৩২.কৌকব কাদরী (ইন-চার্জ)২৭ সেপ্টেম্বর ২০১৭১৭ সেপ্টেম্বর ২০১৮৩৩.মদন মোহন ঝা১৭ সেপ্টেম্বর ২০১৮শায়িত্ব   তথ্যসূত্র    বহিঃসংযোগ   কংগ্রেস ওয়েবসাইট   বিষয়শ্রেণী:বিহারের রাজনীতি বিষয়শ্রেণী:বিহারের রাজনৈতিক দল বিষয়শ্রেণী:রাজ্য ও কেন্দ্রশাসিত অঞ্চল অনুযায়ী ভারতীয় জাতীয় কংগ্রেস
ক্রাউডিন একটি মালিকানাধীন ক্লাউড-ভিত্তিক স্থানীয়করণ প্রযুক্তি এবং পরিষেবা সংস্থা। এটি বাণিজ্যিক পণ্যগুলির জন্য একটি পরিষেবা হিসাবে সফ্টওয়্যার সরবরাহ করে এবং এটি অ-বাণিজ্যিক ওপেন সোর্স প্রকল্প এবং শিক্ষামূলক প্রকল্পগুলির জন্য বিনামূল্যে সফ্টওয়্যার সরবরাহ করে। এটির মূল কেন্দ্র তালিন, এস্তোনিয়ায় অবস্থিত।   ইতিহাস  সংস্থাটি ২০০৮ সালে ইউক্রেনীয় প্রোগ্রামার সের্হি দিমিত্রিশিন দ্বারা ছোট প্রকল্পগুলির স্থানীয়করণের জন্য একটি শখের প্রকল্প হিসাবে প্রতিষ্ঠিত হয়েছিল। প্ল্যাটফর্মটি আনুষ্ঠানিকভাবে জানুয়ারি ২০০৯ সালে চালু হয়েছিল। তারপর থেকে এটি সফ্টওয়্যার অনুবাদের জন্য সফ্টওয়্যার এবং গেম ডেভেলপমেন্ট (মাইনক্রাফ্টসহ) কোম্পানিগুলোর মধ্যে গ্রহণযোগ্যতা পেয়েছিল।   অনুবাদ মেকানিক্স  টুলটিতে একটি অনলাইন অনুবাদ সম্পাদক রয়েছে, যেখানে ভাষাবিদদের দ্বারা পাঠ্যগুলি অনুবাদ এবং প্রুফরিড করা যায়। অনুবাদের কৌশলগুলির মধ্যে রয়েছে অভ্যন্তরীণ অনুবাদ দল, ক্রাউডসোর্সিং, এবং অনুবাদ সংস্থা। ক্রাউডিনের অনুবাদ এজেন্সিগুলির সাথে একটি মার্কেটপ্লেস রয়েছে: ইনলিংগো, অ্যালকোনোস্ট, অ্যাপলিংগুয়া, ব্যাবল-অন, জেঙ্গো, টোমেডিস, ট্রান্সলেটেড, ট্রান্সলেটেড বাই হিউম্যানস,Translate by Humans রাইটপাথ, ফার্সি অনুবাদ পরিষেবা, ব্যুরো অনুবাদ, ই২এফ, ওয়েব-লিংগো, লেনলেন, এবং অ্যাক্লারো।  ক্রাউডিন অনুবাদ কর্মপ্রবাহে মেশিন অনুবাদকে একীভূত করেছে। এটি বর্তমানে নিম্নলিখিত এমটি সিস্টেমগুলিকে সমর্থন করে: মাইক্রোসফট অনুবাদ, ইয়ানডেস্ক অনুবাদ, গুগল অনুবাদ, আমাজন অনুবাদ, ওয়াটসন (আইবিএম) অনুবাদক, ডিপএল অনুবাদক। মেশিন অনুবাদ পরবর্তীতে সম্পাদনা করা যেতে পারে।   আরো দেখুন    ট্রানসিফেক্স  গুগল অনুবাদ  তথ্যসূত্র  বিষয়শ্রেণী:২০০৮-এ প্রতিষ্ঠিত সফটওয়্যার কোম্পানি বিষয়শ্রেণী:অনুবাদ কোম্পানি বিষয়শ্রেণী:২০০৮-এ প্রতিষ্ঠিত এস্তোনীয় কোম্পানি বিষয়শ্রেণী:অনুবাদ সফটওয়্যার
আন্তর্জাতিক ইশারা ভাষা দিবস বা আন্তর্জাতিক সংকেত ভাষা দিবস সারা বিশ্বে প্রতি বৎসর ২৩ সেপ্টেম্বর তারিখে পালিত হয়। সেই সাথে প্রতি বৎসর ইশারা সপ্তাহ উদযাপনেরও সূচনা করা হয়।।  ১৯৫১ খ্রিস্টাব্দের এই ২৩ সেপ্টেম্বর তারিখে 'ওয়ার্ল্ড ফেডারেশান অফ দ্য ডীফ' গঠিত হয়েছিল। ২০১৮ খ্রিস্টাব্দ হতে দিনটির প্রথম উদযাপন শুরু হয়।    প্রতিপাদ্য (থিম)   ২০২৫ :  ইশারা ভাষার অধিকার ছাড়া কোনো মানবাধিকার নেই   ২০২৪ : ইশারা ভাষার অধিকারের জন্য নথিভুক্ত হোন  ২০২৩ : এমন একটি বিশ্ব যেখানে বধির লোকেরা যে কোনও জায়গায় ইশারা করতে পারে!  ২০২২ : ইশারা ভাষা আমাদের একত্রিত করে  ২০২১ : ইশারা ভাষার মানবাধিকার   ২০১৯ : ইশারা ভাষার অধিকার সবার   ২০১৮ : ইশারা ভাষা উন্নয়নে, এগিয়ে যাব প্রতিজনে    তথ্যসূত্র   বিষয়শ্রেণী:সেপ্টেম্বর উদ্‌যাপন বিষয়শ্রেণী:জাতিসংঘের দিবস বিষয়শ্রেণী:ইশারা ভাষা বিষয়শ্রেণী:জাতিসংঘের ভাষা দিবস
আনমোলপ্রীত সিং (জন্ম ২৮ মার্চ ১৯৯৮) একজন ভারতীয় পেশাদার ক্রিকেটার যিনি পাঞ্জাবের হয়ে খেলেন। চেন্নাই সুপার কিংসের বিপক্ষে ১৯ সেপ্টেম্বর ২০২১-এ তার আইপিএল অভিষেক হয়। ২০২৩ ইন্ডিয়ান প্রিমিয়ার লিগের নিলামে সানরাইজার্স হায়দ্রাবাদ তাকে ২০ লক্ষ রুপিতে কিনেছিল।  সিং পাঞ্জাবের হয়ে সৈয়দ মুশতাক আলী ট্রফির ২০১৪-১৫ মৌসুমে দুটি ম্যাচ এবং ২০১৫ সালের ভারত অনূর্ধ্ব-১৯ ত্রি-দেশীয় টুর্নামেন্টে তিনটি ম্যাচ খেলেছিলেন। ২০১৫ সালের ডিসেম্বরে তাকে ২০১৬ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল।  ৬ অক্টোবর ২০১৭ তারিখে ২০১৭-১৮ রঞ্জি ট্রফিতে পাঞ্জাবের হয়ে প্রথম-শ্রেণীর ক্রিকেটে অভিষেক হয়। ২০১৭ সালের নভেম্বরে, তার তৃতীয় প্রথম-শ্রেণীর ম্যাচে, তিনি ছত্তিশগড়ের বিরুদ্ধে পাঞ্জাবের হয়ে প্রথম ইনিংসে ২৬৭ রান করেন। তিনি ২০১৭-১৮ রঞ্জি ট্রফিতে পাঞ্জাবের হয়ে পাঁচ ম্যাচে ৭৫৩ রান সহ শীর্ষস্থানীয় রান স্কোরার ছিলেন।  জুলাই ২০১৮ সালে, সিংকে ২০১৮-১৯ দুলীপ ট্রফির জন্য ইন্ডিয়া ব্লু-এর স্কোয়াডে নাম দেওয়া হয়েছিল। অক্টোবর ২০১৮ সালে, তাকে ২০১৮-১৯ দেওধর ট্রফির জন্য ভারত এ এর স্কোয়াডে নাম দেওয়া হয়েছিল। দেওধর ট্রফিতে তার ধারাবাহিক পারফরম্যান্সের ফলে তাকে নিউজিল্যান্ড সফরের সীমিত ওভারের জন্য ভারত এ দলে ডাকা হয়।  ডিসেম্বর ২০১৮ সালে, ২০১৯ ইন্ডিয়ান প্রিমিয়ার লিগের খেলোয়াড় নিলামে মুম্বাই ইন্ডিয়ান্স তাকে কিনেছিল।  আগস্ট ২০১৯ সালে, সিংকে ২০১৯-২০ দুলীপ ট্রফির জন্য ইন্ডিয়া ব্লু দলের স্কোয়াডে নাম দেওয়া হয়েছিল। অক্টোবর ২০১৯-এ, তাকে ২০১৯-২০ দেওধর ট্রফির জন্য ভারত সি দলে নাম দেওয়া হয়েছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে মুম্বাই ইন্ডিয়ান্স কিনে নেয়।   তথ্যসূত্র   বিষয়শ্রেণী:পাতিয়ালা থেকে আগত ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:ভারতীয় ক্রিকেটার
রাস আল খাইমাহ জাতীয় জাদুঘর (আরবি: متحف رأس الخيمة) হল সংযুক্ত আরব আমিরাত রাষ্ট্রের উত্তর প্রান্তে অবস্থিত একটি জাতীয় তথা সরকারি জাদুঘর, এই জাদুঘরে আরব আমিরাতের বেশ কিছু প্রত্নতাত্ত্বিক সংগ্রহ এবং ঐতিহাসিক নিদর্শন রয়েছে।  ইতিহাস রাস আল খাইমায় অবস্থিত জাতীয় পর্যায়ের সরকারি জাদুঘরটি ধায়াহ দুর্গে অবস্থিত, যা ১৬শ শতকে নির্মিত হয়েছিল, এই দুর্গটি ১৮১৯ সালে জলদস্যু কর্তৃক ব্যবহারের অভিযোগের কারণে ব্রিটিশরা আক্রমণ করেছিল। দুর্গটি ১৯৬৪ সাল পর্যন্ত শাসকদের বাসস্থান হিসাবে ব্যবহৃত হত, তারপর দুর্গটি একটি থানা এবং পরবর্তী কারাগার হিসাবে ব্যবহৃত হয়ে এসেছিল। এরপর ১৯৮৪ সালে, ভবনটিকে একটি জাদুঘরে রূপান্তর করার কাজ শুরু হয়, প্রকল্পটির নেতৃত্বে ছিলেন জয়ন্ত লক্ষ্মণ। জাদুঘরটি ১৯৮৭ সালে প্রথমবারের মতো খোলা হয়েছিল। উদ্বোধনের প্রথম বছরে, মারশেল শেনকেল জাদুঘরে একটি খোলসের সংগ্রহ দান করেছিলেন। জাদুঘরের জীবাশ্মগুলি দুবাইয়ের বাস্তুসংস্থান গ্রুপ দ্বারা দান করা হয়েছিল, যা ১৯৮৪ এবং ১৯৮৬ সালের মধ্যে সংগ্রহ করা হয়েছিল।  সংগ্রহশালা thumb|রাস আল খাইমার জাতীয় জাদুঘরের মজলিসে প্রদর্শিত পুরানো বন্দুক এই জাদুঘরের সংগ্রহগুলি আংশিকভাবে শহরের বাসিন্দা এবং কুওয়াসিম পরিবার দান করেছিল। জাদুঘরে লৌহযুগ, সাসানীয় যুগ এবং প্রাথমিক ইসলামিক যুগের মৃৎশিল্প, প্রত্নতাত্ত্বিক চিত্র, স্থান পুনর্গঠন এবং টপোগণিতের সংগ্রহ রয়েছে। জাদুঘরে মাছ ধরার জালের সংগ্রহও রয়েছে। জাদুঘরে ফালায়া প্রাসাদে পাওয়া ১৯ শতকের একটি মুদ্রা রয়েছে, যেখানে ব্রিটিশ এবং চুক্তিবদ্ধ রাষ্ট্রের মধ্যে শান্তি চুক্তি স্বাক্ষরিত হয়েছিল, এই মুদ্রাটিকে "মারধৌফ আল কুওয়াসিম" বলা হয়। এছাড়াও জাদুঘরে একটি মাদবাসা, ২০০০ বছর আগে ব্যবহৃত সিরাপ, ১২ শতকের একটি স্বর্ণমুদ্রা এবং শামাল তাম্র যুগের বসতিস্থলে পাওয়া ৪০০০ বছরের পুরনো তালের বীজ রয়েছে। জাদুঘরে ওয়াদি আল-কওয়ারের নলাকার সীলমোহর রয়েছে। জাদুঘরে মুসার পুত্র দায়ুদের একটি সমাধির পাথর রয়েছে, যেটি রাস আল খাইমার বাসিন্দারা ১৯৭০-এর দশকে খুঁজে পেয়েছিলো। ২০২০ সালের অক্টোবরে, জাদুঘরটি এই অঞ্চলের সাংস্কৃতিক অনুশীলন এবং ঐতিহ্যে খেজুর গাছের গুরুত্ব এবং ইতিহাস সম্পর্কে তামরা প্রদর্শনী চালু করেছিল। জাদুঘরে রাস আল খাইমাহ আমিরাতে পাওয়া প্রাচীন অস্ত্র ও পুরাকীর্তি রয়েছে, এছাড়াও জাদুঘরে একটি বিশেষ কক্ষ রয়েছে যা রূপার গহনার সংগ্রহে রয়েছে।   তথ্যসূত্র   বিষয়শ্রেণী:সংযুক্ত আরব আমিরাতের জাদুঘর বিষয়শ্রেণী:রাস আল খাইমার ভবন ও স্থাপনা বিষয়শ্রেণী:প্রত্নতাত্ত্বিক জাদুঘর